OpenLLM-France/wikimedia huggingface dataset:
# Cuba (pel·lícula)

Cuba és una pel·lícula de Richard Lester amb Sean Connery, estrenada l'any 1979. Té lloc durant la revolució cubana de 1959. Ha estat doblada al català.

## Argument

Un mercenari britànic torna a Cuba, on la revolució amenaça l'autoritat declinant del dictador Fulgencio Batista. Hi troba un dels seus amors passats (Brooke Adams), que és deixada pel seu marit cubà (Chris Sarandon). La pel·lícula s'acaba amb la caiguda de l'Havana en mans dels revolucionaris de Fidel Castro.

## Al voltant de la pel·lícula

Aquesta pel·lícula presenta semblances de to i de contingut amb la pel·lícula estatunidenca Havana, de 1990, en la qual va actuar Robert Redford.
Una seqüència mostra Martin Balsam veient una còpia de 16 mm de la pel·lícula "El Malson de Dracula" de Terence Fisher (1958), i més precisament l'escena final de l'enfrontament entre el Doctor Van Hesling (Peter Cushing) i el Comte Dracula (Christopher Lee).

## Repartiment

* Sean Connery: Maj. Robert Dapes
* Brooke Adams: Alexandra Lopez de Pulido
* Jack Weston: Larry Gutman
* Hector Elizondo: Capt. Raphael Ramirez
* Denholm Elliott: Donald Skinner
* Martin Balsam: General Bello
* Chris Sarandon: Juan Pulido
* Danny De la Paz: Julio Mederos
* Lonette McKee: Therese Mederos
* Alejandro Rey: Faustino
* Louisa Moritz: Miss Wonderly
* Dave King: Agent de premsa de Miss Wonderly
* Walter Gotell: Don Jose Pulido
* David Rappaport: Jesus
* Wolfe Morris: General Fulgencio Batista
* Michael Lees: Roger Maxwell-Lafroy
* Tony Mathews: Carrillo
* Roger Lloyd-Pack: Nunez
* Leticia Garrido: Celia
* Maria Charles: Senora Pulido
* Pauline Peart: Dolores
* Anna Nicholas: Maria
* Earl Cameron: Coronel Leyva
* John Morton: Gary
* Anthony Pullen Shaw: Spencer
* Stefan Kalipha: Ramon, fàbrica de cigars
* Raul Newney: Pintor
* Ram John Holder: Sergent gras
* James Turner: Xofer de Pulido

## Referències

* ↑ esadir.cat. Cuba. esadir.cat.
* ↑ «Cuba». ‘‘The New York Times'’.
Viccionari
# Gasela de Przewalski

La gasela de Przewalski (Procapra przewalskii) és un membre de la família dels bòvids que, en estat salvatge, només es troba a la Xina. Antigament tenia una gran extensió, però la seva distribució actual es redueix a sis poblacions a prop del llac Qinghai.
Fou anomenada en honor del naturalista i explorador rus Nikolai Prjevalski.

## Referències

* ↑ IUCN SSC Antelope Specialist Group. Procapra przewalskii. UICN 2008. Llista Vermella d'espècies amenaçades de la UICN, edició 2008, consultada el 10 desembre 2008.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 331. ISBN 978-0801893049.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Forbidden

Forbidden és una pel·lícula estatunidenca de 1932, dirigida per Frank Capra i protagonitzada per Barbara Stanwyck. Basada en la novel·la Back Street de Fannie Hurst, amb un guió de Jo Swerling, tracta d'una bibliotecària que s'enamora amb un home casat, interpretat per Adolphe Menjou, amb conseqüències tràgiques.

## Argument

Lulu Smith, periodista, va algunes setmanes de vacances a l'Havana. En el transcurs del creuer, per un curiós atzar, coneix Bob Grover, advocat, que es presenta sota un fals nom. Un idil·li té lloc durant l'estada. Després, de tornada als Estats Units, es continuen veient. Un vespre de Halloween, Lulu espera amb impaciència el seu amant, ja que li ha de mostrar una important notícia. Bob Grover li revela llavors la seva verdadera identitat. Reconeix que està casat amb una incapacitada, que culpabilitza pel fet que conduïa l'automòbil, quan va tenir lloc l'accident. Furiosa, Lulu el fa fora i guarda per a ella el seu secret: està embarassada.

## Repartiment

* Barbara Stanwyck: Lulu Smith
* Adolphe Menjou: Bob Grover
* Ralph Bellamy: Al Holland
* Dorothy Peterson: Helen Grover
* Thomas Jefferson: Wilkinson
* Myrna Fresholt: Roberta, de bebè
* Charlotte Henry: Roberta, amb 18 anys
* Oliver Eckhardt: Briggs
* Roger Byrne: Noi
* Henry Armetta: Emile

### Nominacions

* Oscar al millor actor 1938 per a Charles Boyer
* Oscar a la millor direcció artística per a Cedric Gibbons i William A. Horning

## Referències

* ↑ «Forbidden (1932)». The New York Times. Arxivat de l'original el 16 de febrer 2013. [Consulta: 26 gener 2013].
# Sasia

Sasia és un gènere d'ocells de la subfamília dels picumnins (Picumninae), dins la família dels pícids (Picidae). Les espècies d'aquest gènere viuen en zones de selva d'Àsia tropical i Àfrica.

## Llista d'espècies

S'han descrit tres espècies dins aquest gènere:
* picotet d'Indonèsia (Sasia abnormis).
* picotet cellablanc (Sasia ochracea).
* picotet africà (Sasia africana).
Basant-se en raons de biogeografia i de morfologia, alguns autors, han inclòs l'única espècie africana del gènere, Sasia africana, al gènere monospecífic Verreauxia.

## Referències

* ↑ El gènere Sasia a TAXONOMICON Rev. 22-07-2010
* ↑ Jérôme Fuchs, Jan I. Ohlson, Per G. P. Ericson, Eric Pasquet. Journal of Avian Biology Volum 37, Pàgines 487 – 496
# Guineu del Tibet

La guineu del Tibet (Vulpes ferrilata) és una espècie de guineu endèmica de l'altiplà del Tibet,i el Nepal, la Xina continental i l'Índia, arriba a viure a altituds d'uns 5.300 m. Està molt estesa en la seva zona d'altiplà tibetà, estepa i semidesert.
No s'ha de confondre amb la guineu corsac (Vulpes corsac), que també viu al Tibet en llocs àrids i semiàrids i també s'anomena «guineu del Tibet», ni amb la guineu de la sorra Vulpes rueppellii.

## Descripció

La guineu tibetana és petita i compacta amb pell densa i suau, morro estret i cua ampla. Les orelles són relativament curtes amb la part interna blanca. Els adults tenen un cos de 60 a 70 cm de llarg, mentre la cua fa de 30 a 40 cm. Pesen de 4 a 5,5 kg.
Tenen el cap especialitzat pel carnivorisme;

## Comportament

La seva presa principal és els pica, seguits dels rosegadors, marmotes, llebres i llangardaixos. També, mengen carronya, són principalment diürns. Tenen relacions de comensalisme amb els ossos bruns.
El període de gestació és de 50 a 60 dies, els cadells estan amb els pares fins als 8 o 10 mesos.

## Referències

* ↑ Sillero-Zubiri, Hoffman & MacDonald 2004, p. 148-149
* ↑ Harris, R.B., Z.H. Wang, J.K. Zhou, and Q.X. Liu «Notes on biology of the Tibetan fox (Vulpes ferrilata)». Canid News, 11, 2008, pàg. 1–7.
* ↑ Heptner & Naumov 1998, p. 482
* ↑ Sillero-Zubiri, Hoffman & MacDonald 2004, p. 150

## Bibliografia

* Heptner, V. G.; Naumov, N. P.. Mammals of the Soviet Union Vol.II Part 1a, SIRENIA AND CARNIVORA (Sea cows; Wolves and Bears). Science Publishers, Inc. USA., 1998. ISBN 1886106819.
* Sillero-Zubiri, Claudio; Hoffman, Michael; MacDonald, David W. Canids: Foxes, Wolves, Jackals and Dogs - 2004 Status Survey and Conservation Action Plan. IUCN/SSC Canid Specialist Group, 2004. ISBN 2831707862.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Volús

Volús o Volès (en llatí Volusus o Volesus) va ser el suposat avantpassat de la gens Valèria, que s'hauria instal·lat a Roma amb Titus Taci.
El nom Volús es va convertir en cognomen de la gens Valèria. Així trobem a Marc Valeri Volús, el germà de Publícola, que era cònsol l'any 505 aC, el cinquè any de la república, amb Publi Postumi Tubert. Va lluitar, juntament amb el seu col·lega, contra els Sabins, i va aconseguir un triomf per la seva victòria. Va morir en la batalla del llac Regillus l'any 498 aC o 496 aC. També se sap que un altre germà de Publícola, tenia el mateix cognomen, Manius Valerius Volusus i el sobrenom Maximus (Màxim), i hauria estat dictador l'any 494 aC, i a qui la gens dels Valerii Maximi atribuïa el seu origen. Però podria ser que hi hagués una confusió i que Manius el dictador, fos la mateixa persona que Marcus, el cònsol. En alguns textos s'afirma que el cònsol va morir en la batalla del llac Regillus. Volusus es va convertir també en un praenomen d'alguns membres de la família Valèria Potit. En un període posterior, el nom va ser ressuscitat a la gens Valèria, i va ser assumit com a agnom per Luci Valeri Messal·la Volès, que era cònsol l'any 5.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1283.
# Yin Li (Dinastia Han)

    En aquest nom xinès, el cognom és Yin.
Yin Li (Xuzhou, segle II - segle III) va ser un oficial durant el període de la tardana Dinastia Han Oriental de la història xinesa. En algun moment dels anys 190, Yin Li, juntament amb Zang Ba, Sun Guan (孫觀), Wu Dun (吳敦), Chang Xi (昌狶) i altres, van formar un petit exèrcit, amb Zang Ba com a seu. cap, i guarnició al comtat de Kaiyang (開陽縣; actual Linyi, Shandong).
L'any 198, quan els senyors de la guerra Cao Cao i Lü Bu estaven en guerra, Zang Ba i els seus seguidors van dirigir les seves tropes per ajudar a Lü Bu. Després de la derrota i la mort de Lü Bu a la Batalla de Xiapi més tard aquell any, Zang Ba i els seus seguidors es van rendir de bon grat a Cao Cao i es van convertir en els seus subordinats.
Yin Li :
| Xinès tradicional: | Xinès tradicional: | 尹禮 |
| Xinès simplificat: | Xinès simplificat: | 尹礼 |
| Mandarí |
| Mandarí | Pinyin: | Yǐn Lǐ |
Cao Cao els va nomenar per a diferents càrrecs i va posar a Zang Ba a càrrec de parts de les províncies de la Qing i la Província de Xu. Yin Li va servir com a Administrador de la Comandància de Dongguan (東莞郡; al voltant de l'actual Comtat de Yishui, Shandong).
Yin Li va servir com a oficial militar a l'estat de Wei sota el fill i successor de Cao Cao, Cao Pi, després que Cao Pi usurpés el tron a finals de 220 i establis Wei per substituir el dinastia Han oriental. Entre octubre 222 i gener 223, Yin Li va lluitar a la Batalla de Dongkou contra l'estat rival de Wei, Eastern Wu. Va ser assassinat en acció contra el general Wu Quan Cong.

## Referències

* ↑ (遂收兵於徐州，與孫觀、吳敦、尹禮等並聚衆，霸為帥，屯於開陽。) Sanguozhi vol. 18.
* ↑ Sima, 1084, vol. 62.
* ↑ (太祖之討呂布也，霸等將兵助布。旣禽布，霸自匿。太祖募索得霸，見而恱之，使霸招吳敦、尹禮、孫觀、觀兄康等，皆詣太祖。太祖以霸為琅邪相，敦利城、禮東莞、觀北海、康城陽太守，割青、徐二州，委之於霸。) Sanguozhi vol. 18.
* ↑ (太山臧霸、孫觀、吳敦、尹禮、昌狶各聚衆。布之破劉備也，霸等悉從布。布敗，獲霸等，公厚納待，遂割青、徐二州附于海以委焉，分琅邪、東海、北海為城陽、利城、昌慮郡。) Sanguozhi vol. 1.
* 1 2 Sima, 1084, vol. 69.
* ↑ (黃初元年，魏以舟軍大出洞口，權使呂範督諸將拒之，軍營相望。敵數以輕船鈔擊，琮常帶甲仗兵，伺候不休。頃之，敵數千人出江中，琮擊破之，梟其將軍尹盧。) Sanguozhi vol. 60.

## Bibliografia

* Chen, Shou (3rd century). Records of the Three Kingdoms (Sanguozhi).
* Pei, Songzhi (5th century). Annotations to Records of the Three Kingdoms (Sanguozhi zhu).
* Sima, Guang. Zizhi Tongjian, 1084.

## Vegeu també

* Llista de persones dels Tres Regnes
# Adaptador (desambiguació)

«Adaptador» té aquests significats:
* Adaptador , element que adapta o permet adaptar.
* Adaptador de corrent altern
* Adaptador per Telèfon Analògic
* Adaptador CAM
* Adaptador de pantalla o targeta gràfica
* Adaptador d'entrada/sortida o Host bus adapter
* Adaptador de xarxa o targeta de xarxa
# Thermoproteus

Thermoproteus és un gènere d'arqueus. Aquests procariotes són termòfils dependents de sulfurs emparentats amb els gèneres Sulfolobus, Pyrodictium i Desulfurococcus. Són autòtrofs i poden créixer a termperatures de més de 95 graus Celsius.
Com el gènere Thermophilum, els Thermoproteus són formes bacil·lars que viuen en brolladors calents i normalment àcids. Fan uns 0,5 μm de diàmetre i una longitud d'entre 1-2 μm fins a 80 μm.
Són bacteris anaerobis estrictes molt sensibles a l'oxigen, a diferència de la majoria d'hipertermòfils.

## Referències

* ↑ Woese C, Olsen G «Archaebacterial phylogeny: perspectives on the urkingdoms.». Syst Appl Microbiol, 7, pàg. 161-77. PMID: 11542063.
* ↑ Messner P, Pum D, Sára M, Stetter K, Sleytr U «Ultrastructure of the cell envelope of the archaebacteria Thermoproteus tenax and Thermoproteus neutrophilus.». J Bacteriol, 166, 3, 1986, pàg. 1046-54. PMID: 3086286.
# Mas Carbonells (Avià)

Mas Carbonells és una masia del municipi d'Avià inclosa en l'Inventari del Patrimoni Arquitectònic de Catalunya.

## Descripció

Masia de tres crugies orientada cap a migdia i de planta regular. Està estructurada en planta baixa i dos pisos superiors, i la coberta és a dues aigües amb teula àrab. A l'esquerra té un cos annex, parcialment cobert a un vessant amb teula àrab. El parament del cos principal és a base de grans carreus de pedra units amb morter i després arrebossat, perdut parcialment a causa del temps. El parament coincideix amb el del cos annex però no amb la coberta, realçada amb maó, possiblement fruit d'un segon moment constructiu.
Retornant a la construcció principal, cal destacar la simetria donada per les obertures. N'hi ha tres a cada planta alineades amb les de la resta de pisos. A més, totes tenen els marcs pintats de blanc i, exceptuant l'entrada que és un arc escarser de maó, són totes de petites dimensions i allindanades.

## Referències

* 1 2 «Mas Carbonells». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 23 agost 2014].
# Thomas Greiner

Thomas Greiner (Dresden, 3 de maig de 1963) és un remer alemany, ja retirat, que va competir sota bandera de la República Democràtica Alemanya durant la dècada de 1980.
El boicot soviètic li impedí participar en els Jocs Olímpics de Los Angeles de 1984. El 1988 va prendre part en els Jocs Olímpics d'Estiu de Seül, on va guanyar la medalla d'or en la prova del quatre sense timoner del programa de rem.
En el seu palmarès també destaquen set medalles al Campionat del món de rem, quatre d'or i tres de bronze, entre les edicions de 1982 i 1990, així com tres campionats de l'Alemanya Oriental.

## Referències

* 1 2 «Olympedia – Thomas Greiner». [Consulta: 18 abril 2024].
* ↑ «World Rowing - Thomas GREINER» (en anglès). [Consulta: 18 abril 2024].
# Mandonguilles de bulgur amb iogurt

Mandonguilles de bulgur amb iogurt (turc: Yoğurtlu bulgur köftesi), són unes pilotes (mandonguilles o köfte) de bulgur fetes a la cuina turca, especialment a la Regions d'Anatòlia oriental i la Regió d'Anatòlia del Sud-est. Es fan pilotes de bulgur amb espècies i es bullen en aigua. Després se serveixen amb salses de iogurt amb all i de mantega fosa amb pul biber a sobre.
En algunes zones de Turquia també es fa servir el nom gıldırik köfte per aquestes mandonguilles, "gıldırik" és una paraula de procedència armènia.

## Vegeu també

* Besmeç
* Dalyan köfte
* Kadınbudu köfte
* Sulu köfte

## Referències

* ↑ «Yoğurtlu Bulgur Köftesi» (en turc), 30-10-2013. [Consulta: 16 desembre 2021].
* ↑ «Yoğurtlu Bulgur Köftesi Tarifi» (en turc). [Consulta: 16 desembre 2021].
* ↑ Robert Dankoff. Armenian Loanwords in Turkish. Otto Harrassowitz Verlag, gener 1995, p. 36–. ISBN 978-3-447-03640-5.

## Enllaços externs

* Imatges de "yoğurtlu bulgur köftesi"
# Haller

Haller és el nom dels següents personatges:
* Albrecht von Haller (1708 – 1777), científic i poeta suís
* Helmut Haller (Augsburg, 1939 - 2012), futbolista
* Marco Haller (Sankt Veit an der Glan, Caríntia, 1991), ciclista austríac
* Ulrike Haller (Meran, Tirol del Sud), soprano italiana
# Thomas Xenakis

Thomas Xenakis (en grec Θωμάς Ξενάκης, Naxos, Egeu Meridional, 30 de març de 1875 – Orange, Califòrnia, Estats Units, 7 de juliol de 1842) va ser un gimnasta grec que va prendre part en els Jocs Olímpics de 1896, a Atenes.
Xenakis va disputar dues proves de gimnàstica, la prova d'escalada de corda i la de barres paral·leles per equip. En la prova d'escalada de corda, de 14 metres de llargada, ell i el seu compatriota Nikolaos Andriakopoulos foren els únics en completar l'ascens. Andriakopoulos fou el més ràpid amb un temps de 23,4 segons, per la qual cosa va guanyar la medalla d'or i Xenakis s'hagué de conformar amb la de plata. En les barres paral·leles per equip formà part de l'equip Panellinios Gymnastikos Syllogos, que finalitzà en la segona posició final, aconseguint una medalla de plata.

## Referències

* 1 2 «Thomas Xenakis Olympic Results». sports-reference.com. Arxivat de l'original el 31 d’octubre 2010. [Consulta: 31 agost 2015].
* ↑ Mallon, Bill; & Widlund, Ture (1998). The 1896 Olympic Games. Results for All Competitors in All Events, with Commentary. Jefferson: McFarland. ISBN 0-7864-0379-9 (pdf Arxivat 2011-05-23 a Wayback Machine.) (anglès)
# Thorey

Thorey és un municipi francès, situat al departament del Yonne i a la regió de Borgonya - Franc Comtat. L'any 2007 tenia 50 habitants.

## Demografia
### Població

El 2007 la població de fet de Thorey era de 50 persones. Hi havia 22 famílies, de les quals 11 eren unipersonals (7 homes vivint sols i 4 dones vivint soles), 4 parelles sense fills i 7 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 36 habitatges, 22 eren l'habitatge principal de la família, 13 eren segones residències i 1 estava desocupat. Tots els 36 habitatges eren cases. Dels 22 habitatges principals, 19 estaven ocupats pels seus propietaris, 1 estava llogat i ocupat pels llogaters i 3 estaven cedits a títol gratuït; 1 tenia una cambra, 2 en tenien dues, 3 en tenien tres, 7 en tenien quatre i 9 en tenien cinc o més. 11 habitatges disposaven pel capbaix d'una plaça de pàrquing. A 6 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Thorey el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 8 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 0 |
| 4 | 50 a 54 | 4 |
| 0 | 45 a 49 | 4 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 8 |
| 0 | 0 a 4 | 8 |

## Economia

El 2007 la població en edat de treballar era de 30 persones, 16 eren actives i 14 eren inactives. De les 16 persones actives 16 estaven ocupades (9 homes i 7 dones) i 1 aturada (1 dona i 1 dona). De les 14 persones inactives 7 estaven jubilades, 2 estaven estudiant i 5 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una empresa d'informació i comunicació.
L'any 2000 a Thorey hi havia 7 explotacions agrícoles que ocupaven un total de 228 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Thorey a l'INSEE.
* Évolution et structure de la population Fitxa amb el detall de dades de Thorey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Thors (Aube)

Thors és un municipi francès situat al departament de l'Aube i a la regió del Gran Est. L'any 2007 tenia 79 habitants.

## Demografia
### Població

El 2007 la població de fet de Thors era de 79 persones. Hi havia 33 famílies de les quals 8 eren unipersonals (8 homes vivint sols), 8 parelles sense fills i 17 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 40 habitatges, 34 eren l'habitatge principal de la família i 7 eren segones residències. 37 eren cases i 3 eren apartaments. Dels 34 habitatges principals, 29 estaven ocupats pels seus propietaris i 4 estaven llogats i ocupats pels llogaters; 2 tenien dues cambres, 2 en tenien tres, 12 en tenien quatre i 18 en tenien cinc o més. 30 habitatges disposaven pel capbaix d'una plaça de pàrquing. A 15 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Thors el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 0 |
| 4 | 70 a 74 | 4 |
| 4 | 65 a 69 | 0 |
| 4 | 60 a 64 | 0 |
| 0 | 55 a 59 | 4 |
| 0 | 50 a 54 | 0 |
| 8 | 45 a 49 | 0 |
| 0 | 40 a 44 | 8 |
| 4 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 16 | 20 a 24 | 4 |
| 0 | 15 a 19 | 8 |
| 4 | 10 a 14 | 0 |
| 4 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 51 persones, 40 eren actives i 11 eren inactives. De les 40 persones actives 39 estaven ocupades (21 homes i 18 dones) i 1 aturada (1 home). De les 11 persones inactives 4 estaven jubilades, 6 estaven estudiant i 1 estava classificada com a «altres inactius».

### Activitats econòmiques

Els 2 establiments que hi havia el 2007 eren d'empreses de construcció.
Els 2 serveis als particulars que hi havia el 2009 eren paletes.
L'any 2000 a Thors hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Thors a l'INSEE.
* Évolution et structure de la population Fitxa amb el detall de dades de Thors a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.